als_Latn dik_Latn sag_Latn
Kompania LG ka njoftuar zyrtarisht se do të nxjerrë telefonon LG G Pro 2 në Kongresin Botëror të Telefonave, në fund të shkurtit.
Ndryshe nga paraardhësi i saj, G Pro, që ka ekran 5.5 inç, telefoni inteligjent G Pro 2 do të ketë ekran 5.9 inç me cilësi të lartë, me një rezolucion 1920x 1080. Në pjesën e pasme, telefoni inteligjent përmban një kamerë 13 megapikselë e aftë për të regjistruar video 4K me cilësi të lartë, ndërsa kamera përpara është 2.1 megapikselë.
Telefoni gjithashtu vjen me versionin më të fundit të sistemit Android 4.4 (KitKat), si dhe përmban një procesor prej katër bërthamave 2.26 GHz nga Qualcomm. Megjithëse e ka RAM-in prej 3 GB dhe diskun e brendshëm prej 32 GB, në të ka ende hapësirë për kartë SD shtesë.
Ai është në dispozicion në ngjyrë të bardhë, të kuqe, ose ngjyrë hiri. G Pro 2 përmban një pako të softuerëve pronësorë të LG-së, duke përfshirë një varg të veçorive për video dhe fotografi si kapje të videos 4K ultra HD, përqendrim i thellë “magjik” pas fotografimit dhe forma për 20 fotografi.
Kompania LG e ka bërë standard veçorinë “Knock On” në pajisjet e saj, por G Pro 2 e ndërmerr edhe një hap më tej me “Knock Code”, një veçori kjo e cila iu mundëson përdoruesve që ta aktivizojnë paraqitjen duke shtypur një nga 86,367 kombinime që mund të programohen.
LG nuk ka dhënë më shumë detaje në lidhje me çmimin. Duhet të presim Kongresin Botëror të Telefonave për më shumë informacione.
Burim: Krokodili
als_Latn als_Latn als_Latn als_Latn als_Latn als_Latn als_Latn